02/06/2020 | Administración LocalMunicipal
Bergondo
Urbanismo
Anuncio concurso “Búscanse Invasoras”

Con data xoves 27 de maio de 2020, por Resolución de Alcaldía nº 659/2020, aprobou a modificación das bases do concurso “Búscanse Invasoras”, que de seguido se transcribe literalmente: Por acordo da Xunta de Goberno local, na súa sesión ordinaria do 09.01.2020 aprobáronse as bases do Concurso “Búscanse Invasoras “ No BOP num 20, do 30.01.2020, publícanse as bases recolléndose ao punto 5 o seguinte “. A data límite para a aportación de información será o 31 de marzo de 2020 ás 14:00 horas. (.) O sorteo terá lugar o 15 de abril de 2020. A hora e o lugar, no propio Concello, será publicada días antes na web municipal.” Tendo en conta que coa aprobación do Real Decreto 463/2020, de 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, establecéronse medidas extraordinarias de restrición da mobilidade e a suspensión dos prazos administrativos. Visto que na actualidade iníciase un proceso de redución gradual das restricións extraordinarias, e que a Comunidade Autónoma de Galicia entrou en Fase II dende as 00:00 horas do dia 25 de maio de 2020, e que consonte o Real Decreto 537/2020 do 22 de maio, flexibilízanse a restricións sobre o desprazamento das persoas, e se establece o levantamento da suspensión de termos e prazos administrativos con efectos do dia 1 de xuño de 2020. Considerando esta alcaldía que en aplicación da reanudación dos prazos quedarían dezaoito días, contados dende o vindeiro 1 de xuño para que rematase o prazo fixado inicialmente; e dado que por maior seguridade xurídica, considérase axeitado e procedente ampliar o prazo fixado en orde a unha maior participación veciñal. Considerando que a competencia para a aprobación das bases e a súa modificación é da Xunta de Goberno Local, efectuada por delegación da Alcaldía-Presidencia, a medio de Resolución núm.771/2019, do 21 de xuño, toda vez que a competencia orixinaria corresponde a esta alcaldía, conforme ao preceptuado no artigo 21.1. q da Lei 7/1985, do 2 de abril, reguladora da bases do Réxime local; tendo avocado a competencia delegada, de acordo co que dispón o artigo 10 da Lei 40/2015, do 1 de outubro e segundo o establecido na Resolución da alcaldía núm.344/2020, do 24 de marzo (BOP núm. (BOP núm.57 do 03.04.2020), en consonancia cos trámites seguidos no expediente, RESOLVO: Primeiro: Modificar as bases aprobadas pola Xunta de Gobenro Local do 09.01.2020 e publicadas no BOP numero 20, do 30 de xaneiro de 2020, no punto 5, onde di “ “. A data límite para a aportación de información será o 31 de marzo de 2020 ás 14:00 horas.(.) O sorteo terá lugar o 15 de abril de 2020. A hora e o lugar, no propio Concello, será publicada días antes na web municipal.” quedando redactado da seguinte maneira 5.- (.)“. A data límite para a aportación de información será o 1 de xullo de 2020 ás 14:00 horas.(.) O sorteo terá lugar o 15 de xullo de 2020. A hora e o lugar, no propio Concello, será publicada días antes na web municipal.” Segundo. Publicar a presente modificación das bases referida tanto de límite de recepción das informacións coma do sorteo do premio, no Boletín Oficial da Provincia. Tamén daráselle publicidade a través da páxina web e redes sociais do Concello de Bergondo. Bergondo, 28 de maio de 2020 A Alcaldesa Alejandra Pérez Máquez